
Της Κύπρου... οι αντιεξουσιαστές 
Η κατάληψη και η δηµιουργία του Κοινωνικού Κέντρου "Το Φανάρι του Διογένη" 


"Φέτος τα Χριστούγεννα αναβάλλονται, πείτε χρόνια πολλά στον Αλέξη”. Αυτό εἶναι το κεντρικό σύνθημα των 
παιδιών της κατάληψης - κοινωνικού κέντρου "Το Φανάριτου Διογένη”, που ἐκαναν έντονη την παρουσία τους 
τις τελευταίες βδομάδες στους δρόμους της Λευκωσίας, µε τις πορείες αλληλεγγύης προς τους Έλληνες νέους. 
Η δράση τους, ὠστόσο, δεν περιορίζεται µόνο στις πορείες, καθώς διενεργούν και άλλες κοινωνικές 
εκδηλώσεις µε στόχο µια κοινωνία πιο ελεύθερη, µακριά απὀ οποιαδήποτε µορφή καταπίεσης και ρατσισμού. 
Ο "Π" συναντήθηκε µε τα παιδιά της κατάληψης, τα οποία δεν θέλησαν να δώσουν ονόματα ή να 
Φωτογραφηθούν και είχε µια ενδιαφέρουσα συζήτηση µαζίτους. 


Ερώτηση: Από πότε χρονολογείται η ύπαρξη αντιεξουσιαστικού χώρου στην Κύπρο; 


Απάντηση: Χρονολογείται στα µέσα της δεκαετίας του '80, µε την ύπαρξη αναρχικών οµάδων σε Λεμεσό και 
Λάρνακα. Στη Λεμεσό, µάλιστα, κυκλοφορούσε ένα ετήσιο περιοδικό, "Το Τρένο", που διέκοψε την κυκλοφορία 
γύρω στο 1996. Στη συνέχεια, δημιουργήθηκε ο "Πυρήνας", γνωστός από τη συµµετοχή του σε όλες τις πορείες 
στις Βάσεις Ακρωτηρίου. Το πρὠτο αυτοδιαχειριζόμενο κοινωνικό κέντρο στη Λευκωσία δημιουργήθηκε το 
2003, µε τη διάνοιξη των οδοφραγµάτων και ονομαζόταν "Καρτάζ". Κύριος σκοπός του ήταν να Φέρει κοντά 
Ελληνοκύπριους και Τουρκοκύπριους, εντός του συμβολικού χώρου της Παλιάς Λευκωσίας. Μάζευε άτοµα 
διαφόρων τάσεων της Αριστεράς, χωρίς να θέλει να εκφέρει πολιτικό λόγο. Λόγω κάποιων διαφωνιών, το 
"Καρτάζ" έκλεισε το 2006. 


Κάπου εκεί δημιουργήσαμε την Αυτόνομη Δράση Αντιεξουσιαστών (ΑΔΑ], που συμμετείχε στις διαδηλώσεις 
υπέρ της διάνοιξης της Οδού Λήδρας και έκανε διάφορες κινητοποιήσεις, µε στόχο την αποχή απὀ τις 
Προεδρικές του 2008, µια πρωτοφανής κίνηση για τα κυπριακά δεδοµένα. "Το φανάριτου Διογένη” λειτουργεί 
εδώ καιτρεις µήνες απὀ άτοµα της ΑΔΑ. 


Ερώτηση: Ποιοι οι στόχοιτου "Φαναριού"; Βρίσκετε ανταπόκριση; 


Απάντηση: Έχουμε στόχο µια κοινωνία πιο ελεύθερη και δικαιότερη, µακριά απὀ οποιαδήποτε µορφή 
καταπίεσης και ρατσισμού. Πιστεύουμε ότι µετά τα γεγονότα στην Ελλάδα, υπάρχει µια πρωτοφανής 
συσπείρωση στον αντιεξουσιαστικό χώρο και για πρώτη φορά είχαµε τόσο μαζικές πορείες στην Κύπρο. Πρέπει 
να σημειωθεί ὁτι στις πορείες αυτές συμμετείχαν άνθρωποι από διάφορες οργανώσεις, όπως η ΓΙΟΥΡΕ 
(Νεολαία κατά του Εθνικισμού), η "Ανατροπή" και η "Εργατική Δημοκρατία”. Δυστυχώς, έπρεπε να χαθεί η ζωή 
ενός παιδιού για να συμβεί αυτό, αλλά θέλουµε να πιστεύουμε πως αυτό ήταν µόνο η αφορμή. Προτεραιότητά 
µας τώρα είναι η διατήρηση αυτής της συσπείρωσης και η ενδυνάμωση του κινήματος. Προς αυτή την 
κατεύθυνση πραγματοποιούµε κάθε Παρασκευή διάφορες προβολές και κάθε Σάββατο κοινωνικές εκδηλώσεις 
και συναυλίες, για να φέρουμε τον κόσµο πιο κοντά στο "Φανάρι". Επίσης, διεξάγονται καθημερινά µαθήµατα 
τέχνης. Καλούμε τον κόσµο να δει την κατάληψη ως ένα λαϊκό στέκι, όπου µπορεί ο καθένας να πιεί τον καφέ 


2/4 


του και να συζητήσει ό,τι τον απασχολεί. "Το Φανάρι του Διογένη” είναι αυτοδιαχειριζόµενο και λειτουργεί 
µέσω εισφορών, χωρίς οποιοδήποτε κερδοσκοπικό χαρακτήρα. 


Ερώτηση: Πιστεύετε ότι η δολοφονία του Ί5χρονου Αλέξη και η διαφαινόμενη εξέγερση στην Ελλάδα, µπορεί 
να επηρεάσει περαιτέρω την Κύπρο; 


Απάντηση: Ελπίζουμε. Σίγουρα Φαίνεται να υπάρχει περισσότερο ενδιαφέρον για τη δράση µας τώρα, αφού 
ακόµα και µη πολιτικοποιηµένα άτοµα έχουν προσεγγίσει το κοινωνικό κέντρο και θέλουν να συμμετέχουν στις 
δραστηριότητές µας. 


Ώδη έχουν πραγµατοποιηθεί τέσσερις πορείες αλληλεγγύης: 08::09/12 στη Λευκωσία, όπου έγιναν Και δυο 
συλλήψεις, 10/12 στη Λεμεσό και 18/12 ξανά στη Λευκωσία, όπου συνελήφθη ξανά ένα από τα δυο άτοµα, 
χωρίς κανένα λόγο και του προσήχθησαν ψευδείς κατηγορίες. Οι αστυνομικοί εἶπαν ότι τον αναγνώρισαν από 
τα καφέ παπούτσια. Κάτι σαν τα πράσινα Α/ἱ δίαγ στη Θεσσαλονίκη. 


Ερώτηση: Υπάρχει επικοινωνία µε τους εξεγερµένους στην Ελλάδα; 


Απάντηση: Εννοείται πως υπάρχει. Προσπαθούµε µε κάθε τρόπο να διαβεβαιώσουµε τους συντρόφους ότι 
είμαστε δίπλα τους και υποστηρίζουµε τον αγώνα τους. Θα θέλαμε σε αυτό το σηµείο να εκφράσουµε τη 
συμπαράστασή µας στους συλληφθέντες εξεγερµένους και να ζητήσουμε την άµεση απελευθέρωσήτους. 


Επίσης, προσπαθούμε να δημιουργήσουμε ένα δίκτυο επικοινωνίας µε αντιεξουσιαστές από τη Μέση Ανατολή 
και ειδικότερα την Παλαιστίνη, το Λίβανο, το Ισραήλ καιτην Τουρκία. 


Ερώτηση: Δίαυλος µε τα κατεχόμενα υπάρχει; Έχετε κάποια άποψη για το Κυπριακό; 


Απάντηση: Έχουμε συναντηθεί αρκετές φορές µε Τ/Κ συντρόφους, αλλά δυστυχώς το πεδίο δράσης τους είναι 
περιορισμένο, λόγω του στρατού. Είναι χαρακτηριστικό ότι έχουν εκδιωχθεί από το καθεστώς, ακόµα και για 
διανοµή φυλλαδίων. 


Στο Κυπριακό, όλοι συμφωνούμε πως η λύση πρέπει να εἶναι στη βάση της διζωνικής, δικοινοτικής 
ομοσπονδίας και στο ότι κανένα ξενόφερτο σχέδιο δεν µπορεί να επανενώσει την πατρίδα µας. Η λύση πρέπει 
να βρεθεί απὀ τη βάση. 


Ερώτηση: Πώς αντιμετωπίζεται η κατάληψη από τους περίοικους; 


Απάντηση: Οι σχέσεις µας µετους γείτονες είναι άριστες. Δεν µας έχουν δημιουργήσει κανένα πρόβλημα, όπως 
ούτε κι εμείς. Εξάλλου, είναι η γειτονιά τέτοια, που επιτρέπει "αποκλίνουσες" συμπεριφορές (που λέει και ο 
Κούγιας), καθώς οι περίοικοι είναι κυρίως εργάτες, τεχνίτες και αλλοδαποί. Πιστεύουμε ότι είµαστε η µόνη 

µορφή ριζοσπαστικού λόγου στο νησί και το πεδίο επικοινωνίας µε αυτούς τους ανθρώπους είναι ευρύ. Είχαμε 
και κάποιες συναντήσεις µαζί τους, ειδικότερα µε τους μετανάστες, για το πὠς μπορούν οι ίδιοι να 
οργανωθούν καλύτερα µε στόχο την εξασφάλιση των εργασιακών τους δικαιωμάτων και την αντιμετώπιση 
ρατσιστικὠν κρουσμάτων. 


Ερώτηση: Έχετε υπόψη σας τέτοια κρούσματα; Εσείς αντιµετωπίσατε οποιαδήποτε προβλήματα στο κοινωνικό 
κέντρο; 


Απάντηση: Έχουν σημειωθεί αρκετά κρούσματα ρατσιστικής βίας στην περιοχή, αλλά έχουµε την εντύπωση 
πως δεν εἶναι απὀ συνειδητοποιηµένες ακροδεξιές οργανώσεις, αλλά απορρέουν απὀ το γενικό Κλίμα 
ξενοφοβίας που υπάρχει στη χώρα µας. Χαρακτηριστικότερο παράδειγµα το ότι "για την ανεργία στην Κύπρο 
φταίνε οι αλλοδαποί και οι Τ/Κ". Αυτό προκαλεί γέλιο. Πόσοι Ε/Κ θα δέχονταν σήµερα να δουλέψουν σε 
οποιαδήποτε χειρωνακτική εργασία; Φθάσαμε σε σηµείο οι σπουδές να γίνονται µε το ζόρι, το μεταπτυχιακό 
να µη σηµαίνει τίποτα και να µη δουλεύει κανείς αυτό που έχει σπουδάσει ή που γουστάρει. Πόσω μάλλον, να 
σπουδάζεις κάτι που δε σου αρέσει, απλά "για να βρεις δουλειά". 


Εμείς είχαμε δεχτεί κάποιες επιθέσεις απὀ άτοµα της "Χρυσής Αυγής" και της ΕΦΕΝ στο "Καρτάζ", όπου 
χτυπήθηκε - μεταξύ άλλων - µε πτυσσόµμενο ρόπαλο ένα ανήλικο Κορίτσι. Εδώ (προς το παρόν) γίναμε 
αποδέκτες κάποιων απειλών, τίποτα περισσότερο. Δε µας πτοεί το γεγονός. 


Σαν επίλογο, τα παιδιά του κοινωνικού κέντρου µας είπαν τα εξής: "Θέλουμε ο Κόσμος να καταλάβει ότι οι 
αντιεξουσιαστές δεν είναι απλοί χούλιγκαν που φοράνε κουκούλες και σπάνε ό,τι βρουν µπροστά τους. Έχουμε 
πλήρη συνείδηση των πράξεών µας και δεν είµαστε υπέρ της βίας. Είναι όµως η έσχατη λύση, για να 
µπορέσουµενα αφυπνίσουµετο λαό, που μένει θεατής των εξελίξεων"'. 


Ενημέρωση για τις ὃδραστηριότητες του «Φαναριού µπορείε να έχετε απὀ το ιστολόγιο: 
Ππιῖρ://ςαιιαϊο[ογργιις.Ρρἱορσροῖ.εοΠ] αλλά και απὀ το ιστολόγιο της ΑΔΑ: Πιῖρ://αἀαΚίργιις.ΡΙορβςροϊ.οοηη. 


ΓΡΑΦΕΙ Ανδρέας Ριρής 


Κωδικός άρθρου: 843571, ΠΟΛΙΤΗΣ - 27/12/2008, Σελίδα: 4 

Στήλες - ΠΑΡΑΠΟΛΙΤΙΚΑ 


Παράλειψη 


Στο κείµενο του Σαββάτου "Της Κύπρου... οἱ αντιεξουσιαστές" αναφέραμε ότι τα παιδιά του κοινωνικού 
κέντρου "Το Φανάρι του Διογένη” είναι υπέρ της διζωνικής δικοινοτικής ομοσπονδίας. Παραλείψαμε να πούμε 
ότι προτιμούν/επιθυμούν µια µορφή δικοινοτικής εξέγερσης και, προς αυτή την κατεύθυνση, συνεχίζουν να 
συναντώνται µε Τ/Κ σοµοϊδεάτεςτους. Η επόµενη συνάντησή τους θα γίνει την Παρασκευή. 


Α.Ρ. 


Κωδικός άρθρου: 843944, ΠΟΛΙΤΗΣ - 30/12/2008, Σελίδα: 12 


